 Tan 12aad: Waa in loo fiirsado sida qolyaha lunsani ay arrinta dhawrista diintii awowyaashii hore ugu madax adaygeen, maxaa yeelay, waxaa sheekadii Abuu Daalib, ee ina soo martay ka cad in aysan gaaladu nabiga kula murmin wax aan ahayn in aan laga tegin diintii Cabdul Mudalib, in kasta oo Nabigu Abuu Daalib dhowr jeer ka codsaday in uu ashahaato, kolka gaaladu sida ay arrintaa ugu kalsoonaayeen iyo sida ay u fahansanaayeen awgeed ayay ayada ku ekaysteen oo xujo kale oo ay ku murmaan ma doonin. 